Victor Sadler

Victor SADLER (n. en 1937 en Britio kaj longe vivis en Nederlando; m. la Homo konsterne talenta, Libera Folio, ) estis brita esperantisto, multjara direktoro de UEA, redaktoro de Esperanto kaj akademiano. 

 Sadler kaj Esperanto 
Victor Sadler esperantistiĝis en 1951.

Post la doktoriĝo pri fonetiko en 1962, li dungiĝis fine de 1962 ĉe la Universala Esperanto-Asocio, en Roterdamo, por prizorgi la revuon Esperanto. Li okupiĝis ankaŭ pri la Biblioteko Hector HodlerV. Sadler: La Biblioteko Hector Hodler, Esperanto : revuo internacia : oficiala organo de Universala Esperanto Asocio. Jaro 56, n. 690 (1963), p. 85. Depost la brita epoko de UEA, li estis denove la unua redaktoro de Esperanto kiu laboris en la Centra Oficejo de UEA. En la jaroj 1968-1973 li redaktis La Monda Lingvo-Problemo.

En 1968 Sadler fariĝis ankaŭ direktoro, kiel posteulo de Marianne H. Vermaas. Ĝis 1970 helpis ĉe la redaktado Akiko Ŭusink-Nagata, kaj en 1974 definitive nova redaktoro, Simo Milojeviĉ, transprenis la revuon Esperanto. Pro manko de KKS en tiu epoko, Sadler kunorganizis ankaŭ plurajn Universalajn Kongresojn. Sadler estis teknika redaktoro de Esperanto en Perspektivo aperinta en 1974. En la jaroj 1980-1981 li okupiĝis pri komputiligo de la Centra Oficejo, parte ankoraŭ nun uzatan.  En 1983 li demisiis.

En 1986 oni elektis lin UEA-estrarano pri financoj, sed pro sankialoj li devis eksiĝi jam en marto 1987. En la jaroj 1970-1983 Sadler estis ano de la Akademio de EsperantoVictor Sadler en Originala Literaturo Esperanta.

 Verkoj 
Gramatiko kaj vortaroj

Victor Sadler verkis: 

Budhisman terminaron (eld. Buddhist Publication Soc., Kandy 1962)Esperanto : revuo internacia : oficiala organo de Universala Esperanto Asocio. Jaro 56, n. 690 (1963), p. 93, Esperantan-Sinhalan Vortareton (1963) kaj, kune kun Humphrey Tonkin, terminaron por tradukado de Esperanto-dokumentoj (1976). Li verkis ankaŭ la poemajn librojn Memkritiko (1967)Noto pri Memkritiko en Originala Literaturo Esperanta, por kiu li ricevis la premion Arĝenta Sprono, kaj Perversaj rilatoj (2015)Noto pri Perversaj rilatoj en Originala Literaturo Esperanta.

Esperanta-Sinhala Vortareto, UEA, 1965

Poezio
Memkritiko (1968)

 Programara laboro 

Post la fino de la laboro en la Centra Oficejo, Sadler restadis en Brazilo. Reveninte al Nederlando, ekde 1985 Sadler laboris por la nederlanda programaro-kompanio BSO (nun Atos Origin), pri elektronika tradukado helpe de Esperanto. Li partoprenis tie en la projekto de multlingva komputila tradukado DLT (Distribuita Lingva Tradukado), en kiu Esperanto ludis kernan rolon. En BSO li laboris ĝis la emeritiĝo en 2002. 

Referencoj

Kategorio:Akademio de Esperanto
Kategorio:Estraranoj de UEA
Kategorio:Ĝeneralaj Direktoroj de UEA
Kategorio:Britaj esperantistoj
Kategorio:Britaj lingvistoj
Kategorio:Esperantlingvaj poetoj